《依韵酬高大伯敦兼简许六仙屏 其三》
清代·吴坤修

吾爱许夫子，传家守一经。虚心师绿竹，健翮振苍冥。

车笠盟如水，干戈鬓欲星。故乡尚烽火，何忍向南溟。

作者简介：（1816—1872）清江西新建人，字竹庄。捐纳从九品，分发湖南。咸丰间为湘军水师司军械。旋领新募“彪字营”，转战赣、皖。同治间官至安徽布政使、署巡抚。曾刊《半亩园丛书》。有《三耻斋诗集》。